open-index/open-wikipedia-markdown huggingface dataset:
Västerfärnebon kirkko

**Västerfärnebon kirkko** () on kirkkorakennus Västerfärnebon kylässä Salan kunnassa Keski-Ruotsissa.

Västerfärnebon kirkko on suurempi Västerfärnebon-Fläckebon seurakunnan kahdesta kirkosta. Se on seurakunnan pääkirkko, jossa vietetään jumalanpalvelusta joka sunnuntai kello 10.

Kirkon vanhimmat osat ovat peräisin 1300-luvulta. Senaikainen kirkko oli yksinkertainen, suorakaiteen muotoinen rakennus. Kirkkoa on muunneltu 1400- ja 1700-luvuilla; jälkimmäisessä muutoksessa kirkosta tehtiin ristikirkko, ja torni sijoitettiin rakennuksen keskiosaan.

Kalkkikivinen kastemalja on 1200-luvulta. Alttarikaappi valmistettiin Antwerpenissä noin vuonna 1500; sen keskiosassa on noin 50 tammeen kaiverrettua hahmoa. Vanhin saarnastuoli valmistettiin 1630-luvulla, nykyinen on peräisin vuodelta 1825. Nykyiset urut valmistuivat 1891 ja uudistettiin 1934. Vanhin kattokruunu on vuodelta 1689 ja sijaitsee kuorissa.

## Katso myös
* Fläckebon kirkko

## Lähteet
* 

## Aiheesta muualla

* Västmanlands kommuner och landsting
Västerfärnebo

**Västerfärnebo** on taajama Salan kunnassa Västmanlandin läänissä samannimisessä historiallisessa maakunnassa Ruotsissa. Taajamassa oli 509 asukasta vuoden 2023 lopussa.

## Lähteet

## Aiheesta muualla
Ağdamin piirikunta

**Ağdamin piirikunta** (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1094 neliökilometriä. Asukkaita on virallisen tilaston mukaan 177&nbsp;600 henkeä (vuonna 2010).

Ağdamin piiri sijaitsee Azerbaidžan lounaisosassa Vuoristo-Karabahin itäpuolella. Maan virallisen hallinnollisen jaon mukaan se rajoittuu pohjoisessa Tərtərin ja Bərdən, idässä Ağcabədin, etelässä Xocavəndin sekä lännessä Xocalın ja Kəlbəcərin piireihin.

Armenialaiset joukot miehittivät kolme neljäsosaa piirin alueesta Vuoristo-Karabahin sodassa vuonna 1993. Kansainvälisesti tunnustamattoman Vuoristo-Karabahin tasavallan hallussaan pitämällä alueella sijaitsi muun muassa piirin virallinen keskus Ağdam. Azerbaidžanin hallitsemalla alueella oli 14 maalaiskuntaa. Väliaikaisena hallinnollisena keskuksena toimii Quzanlın taajama.

Ağdam luovutettiin takaisin Azerbaidžanille vuoden 2020 sodan jälkeen 20. marraskuuta.

Seudun pääelinkeinoja ovat maanviljely ja karjanhoito. Lisäksi on pienimuotoista elintarvike- ja jalostusteollisuutta.

## Lähteet

## Aiheesta muualla

* Ağdamin piirin sivusto 
* Azerbaidjan: Territorial and administrative units , ,
Vivamon loma- ja kurssikeskus

**Vivamon loma- ja kurssikeskus** on Kansan Raamattuseuran loma- ja kurssikeskus Lohjalla. 

Vivamossa järjestetään vuosittain kolmesta neljään rippileiriä, joihin osallistuu rippikouluikäisiä ympäri Suomea ja tiettyyn Suomen evankelisluterilaisen kirkon seurakuntaan sitoutumattomuudesta johtuen myös ulkomailla asuvia suomalaisia. Vivamossa järjestetään myös Flow-ripareita, jotka ovat taide- ja urheilupainotteisia rippileirejä. 

Vivamossa järjestetään ympäri vuoden jatkuvasti erilaisia kursseja leirejä ja tapahtumia. 

Niihin kuuluu muun muassa lapsille järjestettävät leirit, erilaiset viikonlopputapahtumat eri ikäryhmille, erilaiset konferenssit ja koulutustilaisuudet, parisuhde- ja perheleirit, jokaviikkoinen messu sunnuntaisin ja kesäisin sekä pääsiäisen ja joulun aikaan musikaalipohjaiset Raamattukylän Raamatusta kertovat esitykset. Vivamossa toimii myös luontokasvatukseen erikoistunut Lastenkylä. Vivamossa toimii myös seniorien kouluttamiseen erikoistunut Vivamo-opisto. Vivamossa sijaitsee myös Pyhän Birgitan kivikappeli.

## Vivamon Raamattukylä
Vivamon Raamattukylä on Raamatun kertomusten esittämiseen erikoistunut teatteri Lohjalla, Kansan Raamattuseuran toimintakeskuksessa Vivamossa. Se on toiminut vuodesta 2004 lähtien. Teatterin taiteellisena johtajana ja käsikirjoittajana toimii Anna-Mari Kaskinen, joka on ollut mukana Vivamon Raamattukylän perustamisesta lähtien.

## Lähteet

## Aiheesta muualla
* Vivamon  loma- ja kurssikeskus
Opera Mobile

**Opera Mobile** on Opera Softwaren kehittämä verkkoselain älypuhelimille ja kämmentietokoneille. Selaimen ensimmäinen versio julkaistiin jo vuonna 2000 ja tällä hetkellä selain on saatavilla Windows Mobilelle, Androidille, Symbian/S60-laitteille ja Maemolle. Opera Mobile käyttää Operan omaa Presto-selainmoottoria. Operalla on myös Opera Mini -selain, joka on Java-pohjainen, kevympi versio Opera Mobilesta, mutta sisältää kuitenkin lähes samat ominaisuudet kuin isoveljensä.

## Ominaisuudet
Opera Mobile sisältää Opera Ministä tutun turbo-toiminnon, joka kierrättää ladattavan aineiston Operan omien palvelimien kautta, jolloin ladattavan datan määrässä säästetään jopa 80 %. Tämä asetus ei ole kuitenkaan oletuksena päällä. 

Selaimesta löytyvät myös dynaaminen tekstin skaalaus leveyssuunnassa joka toimii myös zoomaustoiminnon yhteydessä, taustalla latautuvat välilehdet, ponnahdusikkunoiden esto, salasanojen hallinta, kirjanmerkit, sivuhistoria, kopio ja liitä -toiminto ja osoitteen automaattisen täydentäminen.

## Katso myös
*Opera Mini

## Lähteet

## Aiheesta muualla
*Opera Mobile
*Opera Mini vs Mobile vertailutaulukko
Poika nimeltä Iines

**Poika nimeltä Iines** on Tuija Lehtisen 2000 julkaistu nuortenromaani. Teoksen kustansi Otava. Kirjan tapahtumat ovat osa Lehtisen luomaa universumia, ja kirjan päähenkilö Iiro Nestori Hurtta, tuttavallisemmin Iines, esiintyy sivuhahmona muissa Lehtisen kirjoissa. *Poika nimeltä Iines* kertoo Iineksen poikuudenmenetyksen tavoittelusta, ja Big Cityn viereisen maalaiskunnan elämästä.
Aatto Hukkanen

**Aatto Hukkanen** (23. kesäkuuta 1918 Oulu – 24. helmikuuta 1988) oli suomalainen taidemaalari, joka vaikutti Oulun seudulla. Hänet tunnetaan erityisesti maalauksista, joita hän teki kaupungin kauniista naisista.

Ennen taiteilijaksi ryhtymistään Hukkanen työskenteli muun muassa sotilaana, laivurina, talonmiehenä, opettajana ja kirvesmiehenä. Hän aloitti taiteilijanuransa suhteellisen myöhään. Taiteilijana itseoppinut Hukkanen ihaili erityisesti Paul Gauguinia. Hän opiskeli piirtämistä Oulun työväenopistossa, maalausta Paavo Leinosen ohjauksessa ja grafiikkaa Olli Seppäsen johdolla. Eeli Aallon mukaan Hukkanen kutsui itseään Kapina-Hukkaseksi, koska kapinoi sovinnaisia käsityksiä vastaan, Susi-Hukkaseksi, koska hän saattoi olla hankala, ja Oulun suurimmaksi tyttökauppiaaksi, koska maalasi tyttöjen kuvia ja myi niitä. Hukkanen kapinoi kaupungin virallista taidepolitiikkaa vastaan. Hän keräsi ympärilleen itseoppineiden taiteilijoiden ryhmän, joka tunnettiin vuodesta 1962 alkaen nimellä Joulukuun ryhmä. Ryhmä järjesti runsaasti näyttelyitä, ja sen toiminta jatkui vuoteen 1968 saakka. Eeli Aalto teki Hukkasesta televisioelokuvan *Tyttökauppias* vuonna 1974.

Hukkasen puoliso oli taiteilija Ilmo Pihkalan sisar Elsa Pihkala. Hukkanen kuoli vuonna 1988 ja hänet on haudattu Oulussa Oulun hautausmaalle.

## Lähteet

## Kirjallisuutta
* 

## Aiheesta muualla
*Ylen Elävä arkisto: Tyttökauppias
*
Mesto

**Mesto** (oikealta nimeltään **Melle Stomp**, s. 30. syyskuuta 1999) on hollantilainen elektronisen musiikin tuottaja, remixaaja ja DJ. Mesto sai suosiota tehdessään kappaleen "WIEE" Martin Garrixin kanssa vuonna 2016.

## Elämä ja ura
### Lapsuus/nuoruus
Melle Stomp syntyi 30. syyskuuta 1999 Alankomaissa. Hän alkoi soittaa viulua 6-vuotiaana. Hän vaihtoi rumpuihin 11-vuotiaana ja alkoi kiinnostua musiikinteosta. Stomp kiinnostui deep housesta ja future housesta kuultuaan Oliver Heldensin kappaleen "Gecko". Hän alkoi tehdä deep housea 14-vuotiaana, mutta siirtyi myöhemmin tekemään future housea.

## Diskografia
### Singlet
* 2014: "Go!" (with Alex Ranzino)
* 2015: "New York"
* 2015: "Tokyo"
* 2015: "Rio"
* 2015: "Tetris (Truffle Butter Mashup)"
* 2015: "Bouncybob" (Martin Garrix featuring Justin Mylo and Mesto)
* 2016: "WIEE" (with Martin Garrix)  
*2017: "Chatterbox" (with Fox Stevenson) [Spinnin' Records]
* 2017: "Step Up Your Game" [Spinnin' Premium] [Stmpd Rcrds]
* 2017: "Bruh" (with Curbi) [Musical Freedom]
* 2017: "Chances" (featuring Brielle Von Hugel) [Spinnin' Records]
* 2018: "Coming Home" (with Tiësto) [Musical Freedom]
* 2018: "Save Me" (with Jay Hardway) [Spinnin' Records]
* 2018: "Give Me Love" [Musical Freedom]
* 2018: "Missing You" [Spinnin' Records]
* 2018: "Wait Another Day" (with Mike Williams)
* 2019: "Leyla" [Spinnin' Records]

### Remixit
* 2014: Magic! - "Rude" (Mesto and Benfield Remix)
* 2014: Ummet Ozcan - "Raise Your Hands" (Mike Williams and Mesto Future Bootleg) [Spinnin' Records]
* 2015: Major Lazer and DJ Snake featuring MØ - "Lean On" (Mesto Future Bootleg) [Mad Decent]
* 2015: Showtek featuring Vassy - "Satisfied" (Mesto Future Bootleg) [Skink]
* 2016: G-Eazy and Bebe Rexha - "Me, Myself & I" (Mesto Remix) [RCA Records]
* 2016: Armin van Buuren featuring Mr. Probz - "Another You" (Mesto Bootleg) [Armada Music]
* 2016: Ill Phil - "We're Guna Fight Em Off" (Mesto Remix) [Free Download]
* 2016: Florian Picasso - "Final Call" (Mesto and Justin Mylo Remix) [Protocol Recordings]
* 2016: NERVO and Askery featuring Brielle Von Hugel - "Alone" (Mesto Remix) [Spinnin' Records]
* 2017: DVBBS and CMC$ featuring Gia Koka - "Not Going Home" (Mesto Remix)
* 2017: David Guetta and Afrojack featuring Charli XCX and French Montana - "Dirty Sexy Money" (Mesto Remix) [What A Music]
* 2018: Sam Feldt and Girls Love DJs featuring Joe Cleere - "Just Dropped In (My Condition)" (Mesto Remix) [Spinnin' Remixes]
* 2018: The Chainsmokers - "You Owe Me" (Mesto Remix) [Disruptor, Columbia]
* 2018: Kungs and StarGate - "Be Right Here" (featuring GOLDN) (Mesto Remix) [Universal Music Division Barclay]
Cristo Satánico

__NOTOC__
**Cristo Satánico** on yhdysvaltalaisen death metal -yhtye Asesinon toinen studioalbumi, joka julkaistiin vuonna 2006.

## Kappaleet
Kaikki sanat kirjoittanut Maldito X.

#
#
#
#
#
#
#
#
#
#
#
#
#
#
#

## Kokoonpano
* Maldito X (Tony Campos) – basso, laulu
* Asesino (Dino Cazares) – kitarat
* Sadístico (Emilio Márquez) – rummut

## Arvostelut
* Imperiumi.net: 

## Lähteet

## Aiheesta muualla
* 
*
Corridos de Muerte

__NOTOC__
**Corridos de Muerte** on yhdysvaltalaisen death metal -yhtye Asesinon ensimmäinen studioalbumi, joka julkaistiin vuonna 2002.

## Kappaleet
#
#
#
#
#
#
#
#
#
#
#
#
#

## Kokoonpano
* Asesino (Dino Cazares) – kitara
* Maldito X (Tony Campos) – laulu, bassokitara
* Greñudo (Raymond Herrera) – rummut

## Aiheesta muualla
* 
*
Urquhartin linna

**Urquhartin linna** () on linna Skotlannissa Loch Ness-järven rannalla. Linna on nykyään raunioina, mutta se oli keskiaikaisen Skotlannin yksi vahvimpia linnoja. Suurin osa Loch Nessin hirviötä koskevista havainnoista tehdään tämän linnan lähistöllä.

## Historia
Linnan tarkkaa rakennusvuotta ei tiedetä, mutta linna on sijainnut alueella ainakin 1200-luvulta saakka. Alue annettiin Durward-suvulle 1229 ja he luultavasti rakensivat linnan. Linna oli ainakin olemassa 1296 kun Englannin Edvard I valloitti Urquhartin linnan. Se siirtyi englantilaisilta skoteille ja takaisin. Vuonna 1306 Robert Bruce hallitsi linnaa tullessaan Skotlannin kuninkaaksi.

Linna oli miehitetty viimeksi vuonna 1689 ja sen porttihuone räjäytettiin sotilaskäytön estämiseksi vuonna 1692.

## Lähteet
Kuningas Lear (ooppera)

**Kuningas Lear**, op. 75 on Aulis Sallisen säveltämä ooppera, joka sai ensi-iltansa Suomen Kansallisoopperassa 15. syyskuuta 2000. Oopperan libretto perustuu Matti Rossin suomentamaan William Shakespearen *[[Kuningas Lear]]* -näytelmään.

Oopperan kantaesityksen ohjasi Kari Heiskanen ja musiikinjohtajana toimi Okko Kamu. Pääosissa olivat Matti Salminen, Lilli Paasikivi, Taina Piira, Kirsi Tiihonen, Jorma Hynninen, Sauli Tiilikainen, Jorma Silvasti, Aki Alamikkotervo, Hannu Forsberg, Petri Lindroos ja Kai Pitkänen.

Sallisen *Kuningas Lear* herätti kansainvälistä kiinnostusta laajalti ja sai pääosin positiivisia arvosteluita. Suomen ohella oopperaa on esitetty muun muassa Saksassa.

## Lähteet
Genomiikka

**Genomiikka** viittaa perinnöllisyystieteen haaraan, joka tutkii eliöiden genomeja. Se on eräänlainen omiikka.

Yhdysvaltain ympäristönsuojeluviraston mukaan ”termi ’genomiikka’ kattaa laajemmalti tieteelliseen tutkimukseen liittyviä tekniikoita kuin genomiikan alkuperäisessä määritelmässä. Genomi on summa kaikkien yksilön organismin geeneistä. Siis, genomiikka kattaa kaikkien solun tai kudoksen geenien tutkimuksen DNA:n (genotyyppi), mRNA:n (transkriptomi) tai proteiinin (proteomi) tasolla.”

Genomiikka sai alkunsa Frederick Sangerin sekvensoitua viruksen ja mitokondrion täydellinen genomin. Hänen ryhmänsä kehitti menetelmiä sekvensointiin, genomin kartoitukseen, tiedon tallentamiseen ja bioinformatiikan analyyseihin 1970-1980-luvuilla.

## Aiheesta muualla

*Tieteen termipankki: Genomiikka
*World Health Organization (WHO): Genomics 
*Genomics.org: Genomics
Lojeu

**Lojeu** () eli **Lojev** () on pieni 7&nbsp;022 asukkaan kaupunkimainen taajama ja samannimisen 14&nbsp;346 asukkaan maaseutuvaltaisen piirin keskus Homelin alueen eteläosissa Valko-Venäjän ja Ukrainan rajalla.

Homelista etelälounaaseen sijaitseva Lojeun keskustaajama syntyi aikanaan hallintopiirin läpi laskevan Dneprin ja sen Homelista saapuvan sivuhaaran Sožin risteyskohtaan Dneprin länsirannalle. Nykyään Sož ja Dnepr muodostavat hallintopiirin kohdalla valtionrajan Ukrainaan päin.

## Lähteet

## Aiheesta muualla
*Lyhyt kuvaus keskustaajamasta  (BYcity.org)
*ЛОЕВ - Lyhyesti kaupungista ja keskustan kartta  (dorogiby.info)
*Lojev   (goldring.gomel-region.by)
*Keskustan kartta  (BYcity.org)
*WikiMapia karttalinkki kaupunkimaiseen taajamaan, kohteiden selitykset pääosin  tai 
*Neuvostoliiton aikaista topografikarttaa alueesta
JEF United Ichihara Chiba

**JEF United Ichihara Chiba** () on jalkapalloseura Chiban kaupungista Japanista. Joukkue pelaa J. Leaguen 2. divisioonassa, maan toiseksi korkeimmalla sarjatasolla. Se on voittanut Japanin mestaruuden kahdesti ja Keisarin cupin neljästi. Aasian seuramestaruusturnauksen seura voitti vuonna 1987.

## Saavutukset
* Aasian seuramestaruusturnauksen voittaja 1987
* Japanin mestari 1976 ja 1985
** hopeaa 1967
** pronssia 2001 ja 2003
* Keisarin cupin voittaja 1960, 1961, 1964 ja 1976
** hopeaa 1962 ja 1984
* Japanin liigacupin voittaja 1977, 1982, 1986–1987, 2005 ja 2006
** hopeaa 1998
* Japanin supercupin voittaja 1977

## Entisiä pelaajia

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* Satoshi Yamaguchi

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Aiheesta muualla
* Seuran kotisivut
David Dvořáček

**David Dvořáček** (s. 4. kesäkuuta 1992) on tšekkiläinen jääkiekkoilija, pelipaikaltaan laitahyökkääjä.

Dvořáček on kotimaansa seuran Sparta Prahan kasvatti. Hän pelasi seuran alle 18-vuotiaiden joukkueessa vuosina 2007–2010. Viimeisellä vuodella hän pelasi myös 20-vuotiaiden joukkueessa. Elokuussa 2010 Dvořáček siirtyi Sparta Prahasta Tapparaan. Hän pelasi kauden Jääkiekon SM-liigakausi 2010–2011 pääasiassa A-nuorissa, joissa hän teki 42 ottelussa tehot 14+12=26. Hän debytoi SM-liigassa maaliskuussa 2011 ottelussa Pelicansia vastaan.

Dvořáček pelasi alle 18-vuotiaiden MM-kilpailuissa vuonna 2010.

## Lähteet
Shonan Bellmare

**Shonan Bellmare** () on jalkapalloseura Hiratsukan kaupungista Japanista. Joukkue pelaa J. Leaguen 2. divisioonassa, maan toiseksi korkeimmalla sarjatasolla. Se on voittanut Japanin mestaruuden kolmesti ja Keisarin cupin kolmesti. Aasian cup-voittajien cupin seura voitti vuonna 1996.

## Saavutukset
* Aasian cup-voittajien cupin voittaja 1996
* Japanin mestari 1977, 1979 ja 1981
** hopeaa 1980
* Keisarin cupin voittaja 1977, 1979, 1994
** hopeaa 1975, 1982, 1985 ja 1988
* Japanin liigacupin voittaja 1973

## Entisiä pelaajia

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Aiheesta muualla

* Seuran kotisivut
Paulus Rundgren

**Paulus Rundgren** (s. 12. kesäkuuta 1992 Kolari) on suomalainen jääkiekkoilija, pelipaikaltaan laitahyökkääjä. Kaudella 2015–2016 Rundgren pelaa Ranskan toisella sarjatasolla Remparts de Toursin joukkueessa.

## Ura

### Seuraura
Rundgren on Turun Palloseuran kasvatti. Hän voitti seurassa C-nuorten pronssia vuonna 2008.

Kaudeksi 2010–2011 hän siirtyi Tapparaan, jonka A-nuorissa hän pelasi lähes koko kauden. Hän teki kauden aikana myös SM-liigadebyyttinsä 8. maaliskuuta 2011 vieraissa Pelicansia vastaan ja sai ottelussa jääaikaa 11.54 minuuttia. Miesten pelit tulivat tutuksi myös kahden Mestis-ottelun verran alle 20-vuotiaiden maajoukkueesta.

Kauden 2011–2012 Rundgren on pelannut toistaiseksi A-nuorissa.

Kaudeksi 2012–2013 kolarilainen siirtyi Helsingin Jokereihin, jossa on pelannut nuorten pelejä. Helmikuun alussa Rundgren siirtyi lainapestille Kiekko-Vantaaseen.

### Maajoukkueura
Rundgren on pelannut neljä nuorten maaottelua.

## Muuta
Rundgrenin isä on kansanedustaja Simo Rundgren.

## Lähteet
*
*
*
*
### Viitteet
Cypripedium acaule

***Cypripedium acaule*** on Pohjois-Amerikasta kotoisin oleva monivuotinen, suurikukkainen ruohokasvi, joka kuuluu tikankonttien sukuun ja kämmekkäkasvien heimoon.

## Ulkonäkö ja koko
*C. acaulen* varsi on pysty, 15–60 senttimetriä korkea, lehdetön vana. Vanan molemmin puolin kasvaa suoraan maavarresta kaksi harittavaa lehteä, joiden lehtilapa on 9–30 senttimetriä pitkä, 3–15 senttimetriä leveä ja muodoltaan leveän soikea, pitkulainen, puikea tai vastapuikea. Vanaa ja lehtiä verhoaa ohut karvapeite, joka voi kosketettaessa ärsyttää ihmisen ihoa.

*C. acaule* kukkii yksittäisin kukin huhti–heinäkuussa. Yksi kehälehdistä on erikoistunut konttimaiseksi huuleksi, joka on valkopurppura tai vaaleanpunainen ja punaviiruinen. Huuli on 3–7 senttimetriä pitkä ja sen halkaisee pituussuunnassa kapea aukko. Muut kehälehdet ovat punaruskean ja vihreän kirjavat ja 2–6 senttimetriä pitkät. Ylin sepali on suikea, puikea tai soikea ja alimmat sepalit ovat kasvaneet yhteen. Ylemmät petalit ovat tasasoukan, suikean tai puikean muotoiset, kierteiset ja alaspäin taipuneet tai hieman harittavat.

## Levinneisyys
*C. acaule* on kotoisin laajalta alueelta Pohjois-Amerikan pohjois- ja itäosista. Kanadassa sitä esiintyy vyöhykkeellä, joka ulottuu lännessä Albertaan ja Luoteisterritorioihin ja idässä Nova Scotiaan ja Newfoundlandiin. Yhdysvalloissa sen levinneisyysalue kattaa kaikki koilliset osavaltiot ja rajautuu lännessä Minnesotaan ja Illinois’hin ja etelässä Georgiaan ja Alabamaan.

## Elinympäristö
*C. acaule* viihtyy hiekkaisessa maaperässä varjoisissa tai puolivarjoisissa paikoissa, niin kuivissa kuin kosteissakin olosuhteissa aina 1&nbsp;200 metrin korkeudelle asti. Se suosii etenkin kuivia mäntymetsiä ja kasvaa usein ohuen humuskerroksen peittämällä kallioperällä.

## Käyttö
*C. acaulen* juuresta valmistetaan rohtoa, jota käytetään luontaislääkinnässä rauhoittamaan ja lisäämään univalmiutta.

## Lähteet

## Aiheesta muualla
*United States Department of Agriculture (USDA): ''Cypripedium acaule'' 
*Plant List: Cypripedium acaule 
*Pherobase: Floral volatiles of Cypripedium acaule
John Rooney

**John Richard Rooney** (s. 17. joulukuuta 1990 Liverpool, Englanti) on englantilainen jalkapalloilija, joka edustaa Englannin mestaruussarjassa pelaavaa Barnsleytä. Hän on Englannin jalkapallomaajoukkuetta ja Manchester Unitedia edustavan Wayne Rooneyn pikkuveli. Hänen pelipaikkansa on keskikenttäpelaaja. Hän edusti juniorina Evertonia ja Macclesfield Townia. Ensiesiintymisensä Yhdysvaltojen MLS-liigassa pelaavassa New York Red Bullsissa hän teki 16. huhtikuuta 2011 tullessaan vaihdosta kentälle viimeiseksi minuutiksi. Tammikuussa 2012 Rooney teki sopimuksen Orlando Cityn kanssa. Saman vuoden lokakuussa hän siirtyi Barnsleyn riveihin.

## Lähteet
* 

### Viitteet
Ilmo Pihkala

**Ilmo Pihkala** (24. tammikuuta 1926, Oulu – 27. tammikuuta 1995) oli suomalainen taidemaalari, kuvataiteilija ja taidegraafikko. Pihkala debytoi taiteilijana Oulussa vuonna 1955. Hän kuului Aatto Hukkasen ympärille syntyneeseen ja vuosina 1962–1968 toimineeseen Joulukuun ryhmään. Pihkala sai Valtion ylimääräisen taiteilijaeläkkeen vuonna 1981.

## Tilaustyöt ja julkiset teokset
**Maanmittarin päivä*, 1967, Pohjankartano, Oulu
**Lähtölaskenta*, 1969, Nuottasaaren koulu, Oulu
**Avaruusääniä*, 1970, Nuottasaaren koulu, Oulu
**38:lla leveyspiirillä*, 1968, Kuivasjärven koulu, Oulu
**Lokkien juhla*, 1976, Kiviniemen koulu, Oulu

## Lähteet

## Kirjallisuutta
* 

## Aiheesta muualla
*Ilmo Pihkala Suomen Kuvataiteilijat -verkkomatrikkelissa
Mumble

**Mumble** on vapaa alustariippumaton VoIP-ohjelmisto. Sen kohderyhmänä ovat pelaajat ja se on samankaltainen kuin TeamSpeak ja Ventrilo, muttei ole yhteensopiva niiden kanssa. Se käyttää asiakas-palvelin -mallia, jossa käyttäjät jotka haluavat keskustella ottavat yhteyden samaan palvelimeen.

Mumblen käyttöliittymä on hyvin yksinkertainen ja suurin osa kehitysresursseista käytetään hyvään äänenlaatuun ja matalaan latenssiin.

Versiosta 1.1 lähtien kaikki liikenne salataan käyttäjien yksityisyyden varmistamiseksi. Versiosta 1.1.7 lähtien Mumble on tukenut Logitech G15-näppäimistön nestekidenäyttöä.

## Äänenlaatu
Mumble käyttää Speex-äänenpakkausta sekä koodekkina että meluntorjuntaan. Myös CELT-äänenpakkaus on tuettu veriosta 1.2 lähtien. Mumble on optimoitu siten, että latenssi on pieni, minkä ansiosta kommunikaatio on nopeampaa. Mumble käyttää kaiunestotekniikkaa, joten sekä kaiuttimien että kuulokkeiden käyttö on mahdollista. Joissain peleissä, kuten *[[Call of Duty]]n* Windows-versiossa pelaajat voivat kuulla muiden pelaajien äänet oikeista suunnista käyttämällä *Positional audio* -ominaisuuden mahdollistavia liitännäisiä.

## Katso myös
* TeamSpeak
* Ventrilo

## Lähteet

## Aiheesta muualla
* Mumblen kotisivut
Fallen (Burzumin albumi)

**Fallen** on norjalaisen yhden miehen black metal -yhtye Burzumin 7. maaliskuuta 2011 julkaistu albumi. Se debytoi Suomen virallisen listan sijalla 10.

Albumin kansikuva on ranskalaisen taidemaalarin William-Adolphe Bouguereaun taulu *Elegy* vuodelta 1899.

## Kappaleet
#
#
#
#
#
#
#

## Arvostelut
* About.com: 
* AllMusic: 
* Angry Metal Guy: 
* Imperiumi: 8½/10
* Kaaoszine.fi: 5/10
* Metal Injection: 9/10
* Soundi: 

## Lähteet

## Aiheesta muualla
* 
*
Osuuskauppa Hämeenmaa

**Osuuskauppa Hämeenmaa** on yksi S-ryhmään kuuluvista alueosuuskaupoista. Se toimii Kanta-Hämeen ja Päijät-Hämeen alueilla sekä myös Uudenmaan Myrskylässä.

Hämeenmaalla on yksi Sokos-tavaratalo ja viisi Prismaa. Autotaloja Hämeenmaalla on kolme. Hämeenmaalla on myös yli 20 Sale-lähimyymälää ja 40 S-market-myymälää. Näiden lisäksi osuuskaupalla on viisi Emotion-myymälää, kaksi Sokos Hotellia ja S-Hotel Tuulonen sekä 16 ravintolaa, kahdeksan ABC-liikennemyymälää, 28 ABC-automaattiasemaa ja seitsemän ABC-autopesua. Osuuskauppa Hämeenmaalla on yli 177 000 asiakasomistajaa.

Osuuskauppa Hämeenmaalla on useita toimialoja: autokauppa, market-toimiala, rautakauppa, tavaratalokauppa, liikennemyymälätoimiala, polttonestekauppa sekä majoitus- ja ravitsemistoimiala.

Osuuskauppa Hämeenmaa syntyi 1. tammikuuta 1993, kun Etelä-Hämeen Osuuskauppa ja Päijät-Hämeen Osuuskauppa yhdistyivät. Päijät-Hämeen Osuuskauppa muodostettiin vuonna 1979, kun Heinolan Osuuskauppa ja Sysmän Osuuskauppa Yritys liitettiin Lahden Seudun Kauppakuntaan, ja myöhemmin vuonna 1984 mukaan liittyi orimattilalainen Osuusliike Toukola. Vuonna 1984 Etelä-Hämeen Osuuskauppaan liittyivät Forssan seudulla toiminut Osuuskauppa Hämeenkulma ja riihimäkeläinen Osuuskauppa Kara. Alueen viimeinen paikallisosuuskauppa oli Hämeenkoskella, Lammilla ja Tuuloksessa toiminut Lammin Osuuskauppa, joka liittyi Hämeenmaahan vuonna 2010. Sitä ennen Lammin Osuuskauppaan oli liitetty Kosken Osuuskauppa vuonna 1991.

## Myymäläketjut

Luettelot puutteellisia

### Polttoainemyynti
;ABC-ketju

### Elintarvikemyynti

;Valintamyymälät

;Tavaratalot ja hypermarketit

## Jäsenistö

Jäsenistö valitsee 45-jäsenisen Osuuskauppa Hämeenmaan edustajiston joka neljäs vuosi. Vaaleissa on kolme vaalipiiriä: Kanta-Häme, Lahden kaupunki Päijät-Hämeestä sekä kolmantena muu Päijät-Häme ilman Lahden kaupunkia lisättyneä Itä-Uudenmaan Myrskylän kunta. Valitsijayhdistyksen muodostaa kolme henkiöä, joita yksi nimitetään asiamieheksi ja toinen hänen varamiehekseen. Valitsijayhdistys toimii yhdellä kolmesta jäsenalueesta. Yksi valitsijayhdistys voi asettaa kaksi kertaa jäsenalueeltaan valittavan määrän ehdokkaita. Osuuskauppa Hämeenmaan lisäksi alueosusukaupoista järjestävät vaalit 2025 lisäksi Osuuskauppa Eepee, Osuuskauppa Keskimaa, Osuuskauppa Koillismaa, Kymen Seudun Osuuskauppa ja Satakunnan Osuuskauppa  <r

Jäsenistön kolmelta vaalialueelta, kolmesta vaalipiiristä valitsema hallintoneuvosto valitsee Osuuskauppa Hämeenmaan hallituksen. Hallintoneuvostoon kuuluvat Tanja Eliander (Hämeenlinna), Sari Hyväkkä (Orimattila), Lauri Jormanainen (Riihimäki), Sari Jussila (Heinola), Riina Kiveläs (Lahti), Outi Koskinen (Turenki), Tommi Lanki (Lahti), Mika Mäentalo (Heinola), Jari Nurmi (Hämeenlinna), Jari Oivo (Lahti), Anna-Reeta Oksanen (Lahti), Veli-Matti Pura (Tammela), Virpi Rajala (Lahti), Vesa Rantanen (Jokioinen), Jarkko Rautaoja (Heinola), Jari Rissanen (Lahti), Päivi Sieppi (Hämeenlinna), Nina Sillanpää (Riihimäki), Seppo Soittila (Hauho), Pasi Valkonen (Hartola), Pia Yli-Pirilä (Katinala). 

## Lähteet
Vargas

**Vargas** voi tarkoittaa seuraavia:

## Paikkoja

* Vargas, Venezuelan La Guairan osavaltion entinen nimi
* Estádio Presidente Vargas, stadion Campina Grandessa Brasiliassa.

## Henkilöitä

* Alberto Vargas (1896–1982), yhdysvaltalainen kuvittaja
* Alenis Vargas (s. 2003), hondurasilainen jalkapalloilija
* Alzira Vargas (1914–1992), brasilialainen poliitikko, Getúlio Vargasin tytär
* Andrea Vargas (s. 1996), costaricalainen pika-aitajuoksija
* António Pinho Vargas (s. 1951), portugalilainen muusikko
* Bárbaro el Urbano Vargas (s. 1987 tai 1988), kuubalainen rap-artisti
* Camilo Vargas (s. 1989), kolumbialainen jalkapallomaalivahti
* Chavela Vargas (1919–2012), costaricalainen laulaja
* Daniele Vargas (1922–1992), italialainen elokuvanäyttelijä
* Eduardo Vargas (s. 1989), chileläinen jalkapalloilija
* Fernando Vargas (s. 1977), meksikolais-yhdysvaltalainen nyrkkeilijä
* Fred Vargas (s. 1957), ranskalainen rikoskirjailija ja tutkija.
* Getúlio Vargas (1882–1954), Brasilian presidentti
* Guillermo Vargas (s. 1975), puertoricolainen taiteilija
* Héctor Eduardo Vargas Bastidas (1951–2022), chileläinen katolinen piispa
* Jorge Bernal Vargas (1929–2023), meksikolainen katolinen piispa
* Jorgito Vargas Jr (s. 1977), kanadalainen näyttelijä
* José Vicente Huertas Vargas (1940–2023), kolumbialainen katolinen piispa
* Juan Vargas Aruquipa (s. 1947), bolivialainen katolinen piispa
* Juan Manuel Vargas (s. 1983), perulainen jalkapalloilija
* Mario Vargas Llosa (1936–2025), perulainen kirjailija ja poliitikko, Nobelin kirjallisuuspalkinnon saaja
* Rey Vargas (s. 1990), meksikolainen nyrkkeilijä
* Rita Vargas (s. 1981), portugalilainen taiteilija ja taideopettaja 
* Rubén Vargas (s. 1998), sveitsiläinen jalkapalloilija
* Ulises Aurelio Casiano Vargas (1933–2018), puertoricolainen roomalaiskatolinen piispa
* Valentina Vargas (s. 1964), chileläis-ranskalainen näyttelijä
* Virgilio Barco Vargas (1921–1997), Kolumbian presidentti 1986–1990.
Bad Blue Boys

**Bad Blue Boys** (**BBB**) on kroatilaisen NK Dinamo Zagrebin ultrakannattajien ryhmä. Ryhmä perustettiin alun perin vuonna 1986. BBB:n keskuudessa on esiintynyt väkivaltaisuutta ja huliganismia.

## Historia
Ryhmä perustettiin vuonna 1986 nimellä Bad Blue Boys. Nimi viittaa Bad Boys-nimiseen elokuvaan. Kannattajakunta laajeni pian koko Zagrebin kaupunkiin ja kannattajat alkoivat tehdä matkoja. Matkoja tehtiin usein Jugoslavian alueelle ja niiden aikana tapahtui paljon väkivaltaisuuksia eri joukkueiden kannattajien kesken. 1990-luvun alussa perustettiin ensimmäinen Bad Blue Boys-faniklubi. Poliittisesti kannattajaryhmä oli asettunut tukemaan Kroatian demokraattista liittoa sekä Franjo Tuđmania. 13. toukokuuta 1990 Dinamo Zagreb ja Belgradin Punainen tähti pelasivat vastakkain. Zagrebiin oli saapunut 1&nbsp;500 Delijen, Punaisen tähden ultrakannattajien ryhmän, jäsentä. Delijen johtajana toimi tuolloin Arkan. Seurojen välinen ottelu jouduttiin kuitenkin lopettamaan, sillä Punaisen tähden kannattajat ja Bad Blue Boys aloittivat väkivaltaisuudet. Jotkut Bad Blue Boysin edustajat kokevat, että Kroatian sota alkoi tästä välikohtauksesta.

Kroatian sodassa Bad Blue Boysin jäsenet taistelivat Kroatian puolella, ja koska Kroatian armeijalla ei ollut vielä omia tunnuksia, he pitivät Dinamon merkkiä. Sodan jälkeen Tuđman vaihtoi Dinamo Zagrebin nimen muutamaan kertaan, koska piti vanhaa nimeä liian serbimielisenä. Vuonna 1993 seuran nimi vaihdettiin muun maussa Croatia Zagrebiksi. Koska Dinamo Zagreb oli symboloinut Kroatian vastarintaa Jugoslaviaa vastaan, olivat kannattajat hämmentyneitä uudesta nimestä. Vuoden 1995 vaalitilaisuudessa Tuđman kutsui Dinamon kannattajia ulkomaisiksi agenteiksi. Lopulta Bad Blue Boys aloitti boikotin, jolloin seuran katsojamäärät putosivat kahdestakymmenestä tuhannesta kolmeen tuhanteen. Myöhemmin seuran nimeksi palautui Dinamo Zagreb.

2000-luvulla kannattajaryhmän toimintaa ovat leimanneet huliganismi sekä rasismi. Vuonna 2008 ryhmän jäsenet uhkasivat journalisteja graffitissa. Elokuussa 2010 Bad Blue Boys alkoi boikotoida seuran otteluita. Boikotin syy oli kannattajien mukaan Dinamon nykyjohto. Tempaus kesti yli vuoden ajan, sillä elokuussa 2011 Bad Blue Boys lopetti boikotoinnin.

## Yleistä

Bad Blue Boys on Dinamon kotipeleissä stadionin pohjoispäädyssä, maalin takana. 

Kroatian tunnetuin derby-ottelu käydään Dinamon ja Hajduk Splitin välillä. Ottelusta käytetään nimitystä *Vječni derby* (). Dinamolla ja Kroatian eteläosista tulevien joukkueiden välillä on ollut jännitteitä. Hajdukin ja Dinamon välistä ottelua pidetään erityisen alttiina väkivaltaisuuksille ja viime vuosina katsomoväkivaltaa on pyritty kitkemään.

Bad Blue Boysin oma kauppa avattiin Zagrebissa marraskuussa 2011.

## Lähteet

## Aiheesta muualla
*Virallinen kotisivu
Salosaari

**Salosaari** voi tarkoittaa seuraavia:

## Paikkoja
*Salosaari, saari Mikkelissä, Saimaalla
*Salosaari, saari Ruokolahdella, Saimaalla

## Henkilöitä
*Elina Halttunen-Salosaari (1931–2007), kirjallisuudentutkija, opettaja ja toimittaja
*Kari Salosaari (1932–2015), suomalainen teatteriteoreetikko, dramaturgian opettaja ja teatteriohjaaja

## Katso myös
* Salosaar, Peipsijärven saari Virossa.
* Salonsaari
Patek Philippe

**Patek Philippe** on sveitsiläinen kellojen valmistaja. Yhtiön tehdas ja pääkonttori sijaitsevat Geneven lounaispuolella Plan-les-Ouates’ssa. Myyntitoimisto yhtiöllä on Genevessä, Pariisissa ja Lontoossa. Lisäksi yrityksellä on Genevessä museo, jossa esitellään sen toimintaa ja historiaa. Patek Philippe on yksi kolmesta arvostetuimmasta kellovalmistajasta Audemars Piguetin ja Vacheron Constantinin kanssa.

## Historiaa
Patek Philippe, alun perin Patek Philippe & Co., on perustettu vuonna 1851. Yhtiön perustajia ovat puolalaissyntyiset Antoine Norbert de Patek ja François Czapek, jotka aloittivat taskukellojen valmistuksen Genevessä vuonna 1839. Ensimmäisen rannekellonsa Patek Philippe valmisti 1868. Sternin suku osti Patek Philippen 1930-luvulla. Yhtiö on edelleen Sternien omistuksessa. Patek Philippe SA:n pääjohtaja on Thierry Stern. Hän on edellisen pääjohtajan, Philippe Sternin, poika.

Patek Philippellä on hallussaan maailmanennätys kalleimmasta koskaan valmistetusta taskukellosta. Sen vuonna 1933 valmistama taskukello myytiin 1999 Sothebyn kansainvälisessä huutokaupassa 11 miljoonalla dollarilla. Kellossa on 24 erilaista toimintoa. Nykyisin kello on nähtävillä Patek Philippen yksityismuseossa Genevessä. Kellon valmistaminen oli vienyt kolme vuotta.

Myös Patek Philippen Grandmaster Chime 6300A-010 on maailman kallein rannekello. Siitä maksettiin Sveitsissä hyväntekeväisyyshuutokaupassa marraskuussa 2019 runsaat 28 miljoonaa euroa. Christie’sin järjestämän huutokaupan tulot lahjoitettiin lihasrappeuman tutkimukseen. Kello tehtiin pelkästään yksi kappale, tätä huutokauppaa varten. 

## Kellotyypit
Patek Philippe valmistaa pääasiassa mekaanisia kelloja, jotka ovat käsinvedettäviä tai niin sanottuja automaattikelloja, jotka saavat käyntienergiansa koneiston heilahdusmassan liikkeestä. Patek Philippe valmistaa myös kvartsikoneistoja, joita käytetään pääasiassa pienikokoisemmissa naistenkelloissa.

Patek Philippe valmistaa vuosittain noin 60&nbsp;000 kelloa. Patek Philippen suhteellisen pienet tuotantomäärät johtuvat korkeasta käsityön määrästä: yhtiö valmistaa kellojen koneistot itse. Myös kellojen viimeistely vie runsaasti aikaa. 80 prosenttia Patek Philippen malleista valmistetaan 18 karaatin (pitoisuus 750/1000) valko-, kelta- tai punakullasta tai platinasta. Mallistoissa on myös teräksisiä kelloja.

## Lähteet
* http://www.patek.com
* http://www.businessweek.com/news/2010-07-07/patek-philippe-s-stern-says-high-gold-prices-are-big-threat-.html 

### Viitteet

## Aiheesta muualla
Heartwork

**Heartwork** on englantilaisen metalliyhtye Carcassin neljäs studioalbumi, joka on julkaistu vuonna 1993 levymerkillä Earache Records. Albumi nauhoitettiin Parr Street Studiosilla, Liverpoolissa touko-kesäkuussa 1993.

## Kappaleet
Kaikki kappaleet sanoittanut Jeff Walker.

#
#
#
#
#
#
#
#
#
#
#

## Kokoonpano
*Jeff Walker - bassokitara, laulu
*Michael Amott - soolokitara
*Bill Steer - kitarat
*Ken Owen - rummut

## Aiheesta muualla
* 
*
Iso-Ruohonen

**Iso-Ruohonen** on Kiiminkijoen vesistöalueeseen kuuluva järvi Juorkunassa Utajärvellä Pohjois-Pohjanmaalla. Siihen laskee idästä Suotonniemen kohdalle Marttisjoki. Järven oma lyhyt laskujoki Välijoki lähtee taas Vähä-Ruohoseen aivan järven eteläpäästä.

Pisaranmuotoisen järven pohjoisen perukan eli Ruohosenperän takana on pieni Peräsuo, kaakkoisrannan tuntumassa taas suuri Äyrisuo. Järven rannalla on kaksi asuinpaikkaa, molemmat itärannalla Marttisjoen laskukohdan molemmin puolin, pohjoisempana Kuusela ja etelässä Korpela.

Olvasjärventieltä lännestä järvelle pääsee pariakin eri reittiä, idästä sen sijaan vain Korpelaan  Kurimon ruukin Särkijärvellä ja Juorkunan yhdistävältä metsäautotieltä tulevaa tietä pitkin.

Järvi on matalarantainen ja nimensä mukaisesti ruohottunut.

## Lähteet
Välijoki (Utajärvi)

**Välijoki** on Kiiminkijoen vesistöön kuuluva noin kilometrin pituinen joki  Utajärven Juorkunassa. Se lähtee Iso-Ruohosesta ja laskee Vähä-Ruohoseen Heikunniemen kohdalla. Joen putouskorkeus on vain 30 senttiä.  Joen itärannan tuntumassa on suuri Äyrisuo-niminen suo.
Susanna Juhanintytär

**Susanna Juhanintytär** (23. joulukuuta 1747 Jalasjärvi – 9. huhtikuuta 1809 Ilmajoki) oli suomalainen karjakko.

## Elämä

Susanna Juhanintyttären vanhemmat olivat Juhani Antinpoika ja Maria Matintytär. Isänmaallinen seura etsi 1770-luvulla jokaisesta Suomen läänistä parasta säätyläistaloudessa palvellutta karjakkoa. Ehdokkaan tuli olla vähintään kolme vuotta samassa talossa työskennellyt taitava ja ahkera piika. Parhaimmistoon kuului Susanna Juhanintytär, joka palveli Jalasjärven pappilassa neljättä vuotta vuonna 1777. Kappalainen Elias Lagus todisti karjakkonsa taitavuuden ja kaikinpuolisen kunnollisuuden. Susanna oli taloudenpidossa hyvin tarkka ja sai pappilan karjan kukoistamaan. Navetta tuotti erinomaisesti. Joka lehmältä sai noin 30 kilogrammaa voita vuodessa.

Vuonna 1780 Susanna muutti suurempaan talouteen Ilmajoen kappalaisen Gabriel Alceniuksen ja tämän puolison Elisabet Reinin isännöimälle Korven tilalle Peuralan kylään. Oli tyypillistä, että maaseudun palvelusväki vaihtoi työnantajaa tuon tuostakin, mutta Susanna pysyi saman talon palveluksessa lähes kolme vuosikymmentä. Hänellä ei ollut omaa perhettä. Kaksi viimeistä elinvuottaan hän sairasteli. Hänen kuolinsyynsä oli mätäkuume.

## Lähteet

* Suomen kansallisbiografia 9, 

### Viitteet

## Aiheesta muualla

*Kansallisbiografia.fi
Salem (Massachusetts)

**Salem** on kaupunki Massachusettsissa, Yhdysvalloissa. Se on Lawrencen kanssa Essexin piirikunnan pääkaupunki. Salemissa oli vuoden 2009 arvion mukaan 41&nbsp;361 asukasta.

## Historia
Salem perustettiin vuonna 1626, kun Roger Conantin johtama uudisraivaajaryhmä saapui alueelle Cape Annista. Kaksi vuotta myöhemmin sinne saapui vielä toinen ryhmä, jota johti John Endecott. Kylää kutsuttiin alkujaan nimellä Naumkeag, joka tarkoitti intiaanikielellä kalastuspaikkaa. Nimen Salem kylä sai vuonna 1629 heprean rauhaa tarkoittavan 'šalom'-sanan mukaan.

Tammikuussa 1692 pastori Samuel Parrisin tytär sairastui. Kylänlääkäri William Griggsin mukaan tytär oli noiduttu. Diagnoosin seurauksena alkoivat Salemin noitaoikeudenkäynnit, joiden seurauksena 20 ihmistä tuomittiin kuolemaan noituudesta, ja heistä 19 teloitettiin hirttämällä. Lisäksi useita kuoli vankiloissa. Seuraavana vuonna noitahysterian laannuttua vankilaan tuomitut ihmiset vapautettiin. Salemin oikeudenkäyntien jälkeen nykyisessä Yhdysvalloissa ei ole hirtetty ketään tuomittuna noituudesta.

Salem kehittyi 1700-luvulla merkittäväksi kalastus-, laivanrakennus- ja merikaupan keskukseksi. Vuoteen 1790 mennessä Salem oli kasvanut Yhdysvaltain kuudenneksi suurimmaksi kaupungiksi, ja sen bruttokansantuote asukasta kohden oli maan suurin. Salemin kukoistuskauteen osui arkkitehti ja kaivertaja Samuel McIntiren uran huippuvuodet. Hän vaikutti suuresti Salemin kaupunkikuvaan, ja siksi Salemia pidetään nykyään yhtenä McIntiren edustaman federaalityylin parhaimpana esimerkkeinä.

## Väestö
Kaupungin asukkaista 79,02 prosenttia on valkoisia, 6,60 prosenttia afroamerikkalaisia, 2,51 prosenttia aasialaisia ja 0,63 prosenttia intiaaneja. 5,14 prosenttia asukkaista eivät ole Yhdysvaltain kansalaisia. Kaupungin väestön keski-ikä on 37,1 vuotta.

## Kuvia kaupungista

Tiedosto:Salem Witch House II.jpg|Witch House.
Tiedosto:Salem Willows Path.jpg|Puistoaluetta kaupungissa.
Tiedosto:HouseOfSevenGables.jpg|Näkymä Salemin satamaan.


## Lähteet

## Aiheesta muualla

*Kaupungin kotisivut
Kokkojoki (Utajärvi)

**Kokkojoki** on Kiiminkijoen vesistöön kuuluva reilun parin kilometrin pituinen joki  Utajärven Juorkunassa. Se lähtee Vähä-Ruohosen länsipäästä ja laskee Kivijärveen etelän puolen Kokkoniemen ja pohjoisen Kokkosuon välistä Vitjakankaan kohdalla järven itärannalla.

Joen putouskorkeus on vain 10 senttimetriä. Jokivarsi on asumaton eikä sinne ole mitään tieyhteyttä, mutta kaakon suunnasta Salon talosta tulee  jokivartta seuraileva polku Kokkoniemen tienoille asti.
Brasiliansarvikonna

**Brasiliansarvikonna** tai **amazoninsarvisammakko** (*Ceratophrys cornuta*) on Etelä-Amerikan sademetsissä yleisenä elävä sammakkolaji.

## Ulkonäkö ja koko
Brasiliansarvikonna  kasvaa 10–20 cm pitkäksi. Se  on muodoltaan pyöreä ja yhtä leveä kuin pitkäkin. Pahkainen iho on väriltään ruskea tai punainen tummanruskein kuvioin. Silmäluomissa sijaitsevat sarvimaiset kyhmyt auttavat brasiliansarvikonnaa piiloutumaan kasvillisuuteen. Suuressa päässä on erittäin leveä suu, jolla se voi pyydystää lähes itsensä kokoisia saaliita. Suun leveys on yli puolitoista kertaa eläimen pituus. Naaraat ovat suurempia kuin koiraat.

## Levinneisyys
Brasiliansarvikonna on levinnyt Amazonin altaaseen Kolumbiassa, Guyanaan, Ecuadorin eteläosiin, Peruun, Boliviaan ja Koillis-Brasiliaan. Sitä saattaa olla myös Venezuelan puolella.

## Käyttäytyminen ja lisääntyminen
Brasiliansarvikonna on hidasliikkeinen, joten se piilottelee lehtien joukossa odottaen saaliin lähestymistä. Paritteluaikana koiraiden voimakas kurnutus muistuttaa lehmän mylvintää. Naaras laskee munat veteen sadekaudella. Poikasilla on ruskea selkä ja kellanvihreä vatsa. Ne ovat ahnaita petoja ja syövät lähinnä muita sammakontoukkia. Aikuiset brasiliansarvikonnat ovat aktiivisia lähinnä öisin, mutta toukat liikkuvat yötä päivää.

## Lähteet

## Aiheesta muualla
*Luonnontieteellinen keskusmuseo: Ceratophrys cornuta
*ITIS: Ceratophrys cornuta 
*Sammakkolampi: Sarvisammakot
The Garden of Love

"**The Garden of Love**" on William Blaken runo. Se kuuluu hänen kokoelmaansa *[[Songs of Experience]]*.

Runon "The Garden of Love" Blake kirjoitti ilmaistakseen ajatuksiaan seksuaalisuuden luonnollisuudesta ja siitä miten järjestynyt uskonto, etenkin Blaken ajan puhdasoppinen kristillinen kirkko aiheutti saarnojensa ja sääntöjensä kautta luonnollisten halujen tukahtumisen.

Hänen aikanaan tuollaisen ilmaiseminen oli hyvin rohkeaa, ja sanat "Chapel" ja "priests" olivat suorasukainen hyökkäys anglikaanista kirkkoa vastaan. Blaken närkästys aiheestaan käy ilmi toisesta rivistä, jossa hän puhuu sen näkemisestä "mitä en ole koskaan nähnyt" (*"what I had never seen"*). On kiinnostavaa, että hän sanoo ettei ole "koskaan" nähnyt sitä, vaikka hän on koko ikänsä ollut varsin hyvin selvillä kirkon suhtautumisesta seksuaalisuuteen. Se voikin ehkä ilmaista, että hän puhuu sellaisen viattoman näkökulmasta, joka on juuri astunut kokemuksen piiriin ja on järkyttynyt ja surullinen siitä, miten kirkko on kirjaimellisesti murskannut ja tehnyt tyhjäksi hänen aiemmat vapautensa. "A chapel was built in the midst/ Where I used to play on the green" ("Sinne on noussut kappeli,/ missä ennen leikin viheriöllä"): ja siinä sanalla "green" (viheriö) on erityistä merkittävyyttä, sillä se heijastaa viattomuuden vastarunoa "The Echoing Green" jossa "green" edustaa aiempaa viatonta vapautta, kuten myös ilmeisempi sana "play" (leikkiä).

Runon on suomentanut Risto Ahti nimellä "Rakkauden puutarha", ja se on julkaistu kokoelmassa *William Blake & vimmainen genius* (Sanasato, 2001. ).

## Runo

## Lähteet

*"The Garden of Love," by William Blake 
*"The Garden of Love", Tate Gallery
Grumman F3F

**Grumman F3F** oli viimeinen Yhdysvaltain laivaston kaksitasoinen hävittäjä. Se otettiin käyttöön vuonna 1936 ja sen käytöstä luovuttiin vuoden 1941 lopussa siten, että hävittäjä ei osallistunut toiseen maailmansotaan. Koneen tilalle hankittiin aluksi Brewster F2A Buffalo. F3F:n pohjalta kehitettiin yksitasoinen F4F Wildcat, joka lopulta korvasi sen.

Ensimmäisen mallin moottoriteho oli 700 hevosvoimaa ja huippunopeus 372&nbsp;km/h. Toisessa  ja kolmannessa mallissa moottorina oli 950 hv Wright R-1820 Cyclone, jolla nopeus oli 418&nbsp;km/h. Lakikorkeus oli lähes 1 200 metriä edeltäjäänsä suurempi. Aseistuksena oli 12,7&nbsp;millimetrin ja 7,62&nbsp;millimetrin konekivääri. Ulkopuolinen ripustusaseistus käsitti max. 105&nbsp;kg pommeja.

## Lähteet
*Chant, Chris: II Maailmansodan lentokoneet – 300 konetyyppiä kaikkialta maailmasta, Karisto, 2008, Hämeenlinna (suom. Petri Kortesuo) Alkuteos Aircraft of World War II, Amber Books, 1999, Thaimaa 

### Viitteet

## Aiheesta muualla
*http://www.history.navy.mil/photos/ac-usn22/f-types/f3f.htm  
*http://www.fiddlersgreen.net/models/aircraft/Grumman-F3F.html
Chris Colfer

**Christopher Paul "Chris" Colfer** (s. 27. toukokuuta 1990 Fresno, Kalifornia, Yhdysvallat) on yhdysvaltalainen kirjailija, näyttelijä ja laulaja. Hän on näytellyt muun muassa Kurtin roolissa televisiosarjassa *[[Glee]]*, josta hänet on palkittu Golden Globella ja josta hän oli Emmy-ehdokkaana kahdessa sarjassa.

Colferilla on korkea ääni, joka vastaa mezzosopraanon äänialaa. Glee-televisiosarjassa Colfer on esittänyt muun muassa Whitney Houstonin aiemmin laulaman kappaleen "I Have Nothing" ja *Wicked*-musikaalista kappaleen "Defying Gravity".

Vuonna 2011 Chris Colfer nimettiin *[[Time]]*-aikakauslehdessä yhdeksi maailman sadasta vaikutusvaltaisimmasta ihmisestä.

## Nuoruus ja yksityiselämä
Chris Colfer kasvoi Clovisissa Kaliforniassa. Hänen isänsä on Tim Colfer ja äitinsä Karyn Colfer . Colferilla on myös sisar Hannah, jolla on epilepsia.

Colfer harrasti lukioaikoinaan näyttelemistä, musiikkia ja kirjoittamista. Hän esiintyi Kurtin roolissa musikaalissa *Glee*. Colfer suunnitteli itse uuden sovituksen musikaalista *[[Sweeney Todd]]*.

Colfer on kertonut kokeneensa kouluaikoinaan myös kiusaamista ja suvaitsemattomuutta. Eräs Colferin koulukokemuksista päätyi myöhemmin sarjaan *Glee*. Colfer oli halunnut esittää *[[Wicked]]*- musikaalin kappaleen "Defying Gravity", mutta opettajat eivät antaneet lupaa, koska kappale on perinteisesti naisen esittämä. Hän sai myöhemmin tilaisuuden esittää kappale isoäitinsä kuoron kanssa. Samantapainen juonikuvio esiintyy televisiosarjassa.

Colfer on avoimesti homoseksuaali. Hän on sanonut salanneensa asian kouluaikoinaan kiusaajien takia.

## Ura
Alun perin Colfer haki nuortensarja *[[Glee]]n* koe-esiintymisessä Artie Abramsin roolia, mutta tuottajat eivät katsoneet roolin sopivan hänelle. Kuitenkin Colfer teki heihin niin ison vaikutuksen, että sarjaan kirjoitettiin Kurt Hummelin rooli varta vasten hänelle. Colfer voitti roolistaan parhaan miessivuosan Golden Globe -palkinnon vuonna 2011. Hän on ollut kahdesti ehdolla Primetime Emmy -palkinnon saajaksi.

Colferilla oli äänirooli elokuvassa *[[Marmaduke]]*. Vuonna 2012 hän esiintyy pääosassa elokuvassa *Struck by Lightning*, jonka hän on myös tuottanut ja käsikirjoittanut.

Colfer ei ole koskaan ajatellut laulajan uraa. Fanit ovat toivoneet Colferin laulavan enemmän, mutta Colferin mukaan voimakkaita naisvokalisteja, jotka laulavat samalla äänialalla, on riittämiin.

## Filmografia
### Elokuvat

### Televisiosarjat

## Diskografia
* Glee: The Music, Volume 1 (2009)
* Glee: The Music, Volume 2 (2009)
* Glee: The Music, The Christmas Album (2010)
* Glee: The Music, Volume 4 (2010)
* Glee: The Music, Volume 5 (2011)
* Glee: The Music Presents the Warblers (2011)
* Glee: The Music, Volume 6 (2011)
* Glee: The 3D Concert Movie (2011)
* Glee: The Music, The Christmas Album, Volume 2 (2011)
* Glee: The Music, Volume 7 (2011)
* Glee: The Music, The Graduation Album (2012)

## Lähteet

## Aiheesta muualla

* 
* Chris Colfer Twitterissä
* Chris Colfer TV.com-sivustolla
Bloomsbury

**Bloomsbury** on Lontoon kaupunginosa, joka sijaitsee Lontoon Cityn pohjoispuolella Euston Roadin ja Holbornin välissä. Se kuuluu Camdenin kaupunkipiiriin. Kaupunginosassa sijaitsevat muun muassa British Museum ja Royal Academy of Dramatic Art. Se on myös ympäri Lontoota levittäytyneen Lontoon yliopiston keskus.

Bloomsbury, alun perin Blemundsbury, on saanut nimensä William de Blemundilta, joka hankki alueen omistukseensa vuonna 1201. 1900-luvun alkupuolella Bloomsburyssä kokoontui taiteilijoiden ja oppineiden ryhmä, joka tunnetaan kaupunginosan mukaan Bloomsburyn ryhmänä. Siihen kuuluivat esimerkiksi kirjailija Virginia Woolf ja taloustieteilijä John Maynard Keynes.

## Lähteet

## Aiheesta muualla
Bloomsbury (täsmennyssivu)

**Bloomsbury** voi tarkoittaa seuraavia asioita:

* Bloomsbury, Lontoon kaupunginosa
* Bloomsbury, kunta New Jerseyssä, Yhdysvalloissa
* Bloomsbury Publishing, brittiläinen kustantamo
* Bloomsburyn ryhmä, brittiläinen taiteilijaryhmä
* Bloomsbury Theatre, teatteri Lontoossa.
Jalkapallon Suomen Cup 2011

** Jalkapallon Suomen Cup 2011 ** oli jalkapallon Suomen Cupin 57. järjestämisvuosi. Cupiin osallistui kaiken kaikkiaan 233 joukkuetta.  Liigacupin lohkovaihessa pudonneet joukkueet aloittivat 5. kierrokselta, puolivälierissä pudonneet 6. kierrokselta ja cupin 4 parasta 7. kierrokselta. Kilpailu aloitettiin 6. tammikuuta. Miesten finaali pelattiin 24. syyskuuta ja naisten 25. syyskuuta.

## 1. kierros
Otteluparit arvottiin 20. joulukuuta 2010. Ottelut pelattiin 6.–29. tammikuuta.

## 2. kierros
Otteluparit arvottiin samassa arvonnassa 1. kierroksen kanssa 20. joulukuuta 2010 ja ottelut pelattiin 14. tammikuuta–13. helmikuuta.

## 3. kierros
Otteluparit arvottiin 18. tammikuuta ja ottelut pelattiin 6.–28. helmikuuta.

## 4. kierros
Otteluparit arvottiin 8. helmikuuta ja ottelut pelattiin 26. helmikuuta–20. maaliskuuta. Tällä kierroksella tulivat mukaan Ykkösen ja Kakkosen joukkueet. 

## 5. kierros
Otteluparit arvottiin 3. maaliskuuta ja ottelut pelattiin 17.–31 maaliskuuta. Tällä kierroksella tulivat mukaan 6 Veikkausliiga-joukkuetta. 

## 6. kierros
Otteluparit arvottiin 24. maaliskuuta ja ottelut pelattiinn 1.–11. huhtikuuta. Tällä kierroksella tulivat mukaan 4 liigacupin puolivälierissä pudonnutta joukkuetta. 

## 7. kierros
Otteluparit arvottiin 1. huhtikuuta ja ottelut pelattiin 15.–21. huhtikuuta. Tällä kierroksella tulivat mukaan 4 liigacupin parasta joukkuetta.

## 8. kierros (puolivälierät)
8. kierroksen otteluparit arvottiin 19. huhtikuuta ja ottelut pelattiin 28.–29. huhtikuuta.

## 9. kierros (välierät)
Välierien otteluparit arvottiin 2. toukokuuta ja ottelut pelattiin 26. toukokuuta.

## Loppuottelu
Loppuottelu pelattiin 24. syyskuuta.

## Aiheesta muualla
*Suomen Cupin kotisivut
*Cup 2011 (RSSSF, Ian King, Jan Schoenmakers, 16 Jul 2015)